ਟ੍ਰੈਵਿਸ ਅਲਾਬਾਂਜ਼ਾ

**ਟ੍ਰੈਵਿਸ ਅਲਾਬਾਂਜ਼ਾ** (ਜਨਮ 15 ਨਵੰਬਰ 1995) ਇੱਕ ਬ੍ਰਿਟਿਸ਼ ਪ੍ਰਦਰਸ਼ਨ ਕਲਾਕਾਰ, ਲੇਖਕ ਅਤੇ ਥੀਏਟਰ ਨਿਰਮਾਤਾ ਹੈ।

## ਕਰੀਅਰ 
ਅਲਾਬਾਂਜ਼ਾ ਦੀਆਂ ਕਵਿਤਾਵਾਂ ਪਹਿਲੀ ਵਾਰ 2015 ਵਿੱਚ ਯੂ.ਕੇ. ਐਂਥੋਲੋਜੀ ਵਿੱਚ *ਬਲੈਕ ਐਂਡ ਗੇਅ ਵਿੱਚ* ਪ੍ਰਕਾਸ਼ਤ ਹੋਈਆਂ ਸਨ। ਉਸ ਸਾਲ ਬਾਅਦ ਵਿੱਚ ਅਲਾਬਾਂਜ਼ਾ ਆਪਣੇ ਥੀਏਟਰ ਸ਼ੋਅ *ਸਟੋਰੀਜ਼ ਆਫ਼ ਏ ਕੁਈਰ ਬ੍ਰਾਊਨ ਮੱਡੀ ਕਿਡ* ਲਈ ਟੂਰ 'ਤੇ ਗਏ, ਯੂਨਾਈਟਿਡ ਕਿੰਗਡਮ ਅਤੇ ਵਿਦੇਸ਼ਾਂ ਵਿੱਚ ਕਲੱਬਾਂ, ਕਿਤਾਬਾਂ ਦੀਆਂ ਦੁਕਾਨਾਂ ਅਤੇ ਪ੍ਰਦਰਸ਼ਨ ਸਥਾਨਾਂ 'ਤੇ ਪ੍ਰਦਰਸ਼ਨ ਕੀਤਾ। ਉਨ੍ਹਾਂ ਨੂੰ ਐਲ.ਜੀ.ਬੀ.ਟੀ.ਕਿਉ. ਅਤੇ ਬਲੈਕ ਹਿਸਟਰੀ ਮਹੀਨੇ ਦੌਰਾਨ ਯੂਨਾਈਟਿਡ ਕਿੰਗਡਮ ਦੀਆਂ ਚਾਲੀ ਤੋਂ ਵੱਧ ਯੂਨੀਵਰਸਿਟੀਆਂ ਵਿੱਚ ਇੱਕ ਗੈਸਟ ਲੈਕਚਰਾਰ ਅਤੇ ਪੈਨਲਿਸਟ ਵਜੋਂ ਪੇਸ਼ ਕੀਤਾ ਗਿਆ ਹੈ ਤਾਂ ਜੋ ਨਸਲ, ਜਿਨਸੀ ਰੁਝਾਨ ਅਤੇ ਲਿੰਗ ਨਾਲ ਸਬੰਧਤ ਮੁੱਦਿਆਂ 'ਤੇ ਚਰਚਾ ਕੀਤੀ ਜਾ ਸਕੇ। ਉਨ੍ਹਾਂ ਦਾ ਕੰਮ ਡਕੀ, ਬਾਰ ਵੌਟਵਰ ਅਤੇ ਵੱਟ! ਫੈਸਟੀਵਲ, ਹੈਮਬਰਗ ਇੰਟਰਨੈਸ਼ਨਲ ਫੈਮਿਨਿਸਟ ਫੈਸਟੀਵਲ, ਲੇਟ ਐਟ ਟੈਟ, ਵੀਐਂਡਏ ਅਤੇ ਟ੍ਰਾਂਸਮਿਸ਼ਨ ਗੈਲਰੀ ਵਿੱਚ ਪ੍ਰਦਰਸ਼ਿਤ ਕੀਤਾ ਗਿਆ ਹੈ। ਉਹ ਵਰਤਮਾਨ ਵਿੱਚ 2017/2018 ਵਿੱਚ ਟੈਟ ਵਿੱਚ ਰਿਹਾਇਸ਼ ਪ੍ਰਾਪਤ ਕਰਨ ਵਾਲੇ ਸਭ ਤੋਂ ਘੱਟ ਉਮਰ ਦੇ ਵਿਅਕਤੀ ਹਨ। ਉਨ੍ਹਾਂ ਨੇ ਡੇਰੇਕ ਜਾਰਮਨ ਦੀ ਪੰਕ ਫ਼ਿਲਮ *ਜੁਬਲੀ* ਦੇ ਸਟੇਜ ਅਡੈਪਟੇਸ਼ਨ ਵਿੱਚ ਵੀ ਮੁੱਖ ਭੂਮਿਕਾ ਨਿਭਾਈ।

ਅਲਾਬਾਂਜ਼ਾ ਨੇ ਟ੍ਰਾਂਸਫੋਬੀਆ ਵਿੱਚ ਜੜ੍ਹਾਂ ਹੋਣ ਕਰਕੇ ਅਤੇ ਮੁੱਖ ਧਾਰਾ ਨਾਰੀਵਾਦੀਆਂ ਦੁਆਰਾ ਅਕਸਰ ਉਨ੍ਹਾਂ ਦੀ ਤਰੱਕੀ ਦੀ ਚਰਚਾ ਵਿੱਚ ਟ੍ਰਾਂਸ ਅਤੇ ਲਿੰਗ ਗੈਰ-ਅਨੁਕੂਲ ਲੋਕਾਂ ਨੂੰ ਨਜ਼ਰਅੰਦਾਜ਼ ਕਰਨ ਲਈ ਦੀ ਆਲੋਚਨਾ ਕੀਤੀ ਹੈ।

## ਨਿੱਜੀ ਜੀਵਨ 
ਅਲਾਬਾਂਜ਼ਾ ਦਾ ਜਨਮ ਬ੍ਰਿਸਟਲ ਵਿੱਚ ਹੋਇਆ ਸੀ ਅਤੇ ਇੱਕ ਕਾਉਂਸਿਲ ਅਸਟੇਟ ਵਿੱਚ ਉਸਦੀ ਪਰਵਰਿਸ਼ ਹੋਈ। ਉਨ੍ਹਾ ਨੇ 16 ਸਾਲ ਦੀ ਉਮਰ ਵਿੱਚ ਆਪਣੀ ਕਲਾ ਬਣਾਉਣੀ ਸ਼ੁਰੂ ਕੀਤੀ, ਉਨ੍ਹਾਂ ਦੇ ਇੱਕ ਕਾਲੇ, ਕੁਈਰ ਵਿਅਕਤੀ ਦੇ ਰੂਪ ਵਿੱਚ ਆਈਆਂ ਮੁਸ਼ਕਲਾਂ ਦੇ ਤਜੁਰਬੇ ਨੇ ਉਨ੍ਹਾਂ ਦੇ ਕੰਮ 'ਚ ਬਹੁਤ ਮਦਦ ਕੀਤੀ। ਅਲਾਬਾਂਜ਼ਾ ਨੇ ਆਪਣੀਆਂ ਕਵਿਤਾਵਾਂ ਦੀ ਸ਼ੁਰੂਆਤ ਆਪਣੇ ਫ਼ੋਨ ਦੇ ਡਰਾਫਟ 'ਚ ਕੀਤੀ, ਇਹ ਸੋਚ ਕੇ ਕਿ ਉਹ ਉਨ੍ਹਾਂ ਨੂੰ ਕਦੇ ਵੀ ਕਿਸੇ ਹੋਰ ਨੂੰ ਨਹੀਂ ਦਿਖਾਉਣਗੇ। ਉਨ੍ਹਾਂ 'ਤੇ ਬਰਗਰ ਸੁੱਟੇ ਜਾਣ ਤੋਂ ਬਾਅਦ, ਉਹ ਆਪਣੀਆਂ ਭਾਵਨਾਵਾਂ ਨੂੰ ਆਪਣੇ ਕੋਲ ਰੱਖਣ ਤੋਂ ਤੰਗ ਆ ਗਏ ਅਤੇ ਉਨ੍ਹਾਂ ਨੇ ਆਪਣੀਆਂ ਕਵਿਤਾਵਾਂ ਆਪਣੇ ਦੋਸਤ ਨੂੰ ਪੇਸ਼ ਕੀਤੀਆਂ, ਜੋ ਉਨ੍ਹਾਂ ਹੀ ਮੁੱਦਿਆਂ ਤੋਂ ਗੁਜ਼ਰ ਰਿਹਾ ਸੀ, ਜਿਸ ਤੋਂ ਬਾਅਦ ਅਲਾਬਾਂਜ਼ਾ ਨੇ ਆਪਣੀਆਂ ਰਚਨਾਵਾਂ ਨੂੰ ਜਨਤਕ ਕਰਨ ਦਾ ਫੈਸਲਾ ਕੀਤਾ। ਅਲਾਬਾਂਜ਼ਾ ਕਾਲੇ, ਟ੍ਰਾਂਸਫੇਮੀਨਾਈਨ, ਅਤੇ ਲਿੰਗ ਗੈਰ-ਅਨੁਕੂਲ ਹੈ ਅਤੇ 'ਉਨ੍ਹਾਂ' ਸਰਵਨਾਂ ਦੀ ਵਰਤੋਂ ਕਰਦੇ ਹਨ। ਅਲਾਬਾਂਜ਼ਾ ਲਿੰਗ ਅਨੁਰੂਪ ਅਤੇ ਟਰਾਂਸਜੈਂਡਰ ਲੋਕਾਂ ਲਈ ਟ੍ਰਾਂਸ ਅਧਿਕਾਰਾਂ ਅਤੇ ਸੁਰੱਖਿਅਤ ਸਥਾਨਾਂ ਅਤੇ ਭਾਈਚਾਰਿਆਂ ਦੀ ਮਹੱਤਤਾ ਬਾਰੇ ਗੱਲ ਕਰਦੇ ਹਨ। ਸ਼ੋਨ ਫੇ ਦੀ 2021 ਦੀ ਕਿਤਾਬ '''ਦ ਟਰਾਂਸਜੈਂਡਰ ਇਸ਼ੂ: ਐਨ ਆਰਗੂਮੈਂਟ ਫਾਰ ਜਸਟਿਸ'' ' ਵਿੱਚ ਉਸਨੇ ਆਪਣੀ ਪਛਾਣ ਬਾਰੇ ਗੱਲ ਕਰਦੇ ਹੋਏ ਅਲਾਬਾਂਜ਼ਾ ਦਾ ਹਵਾਲਾ ਦਿੱਤਾ: "ਜਦੋਂ ਮੈਂ ਟ੍ਰਾਂਸ ਕਹਿੰਦਾ ਹਾਂ, ਤਾਂ ਮੇਰਾ ਮਤਲਬ ਬਚਣਾ ਵੀ ਹੁੰਦਾ ਹੈ। ਮੇਰਾ ਮਤਲਬ ਹੈ ਚੋਣ। ਮੇਰਾ ਮਤਲਬ ਹੈ ਖੁਦਮੁਖਤਿਆਰੀ। ਮੇਰਾ ਮਤਲਬ ਹੈ ਕਿ ਤੁਸੀਂ ਮੈਨੂੰ ਜੋ ਕਿਹਾ ਸੀ ਉਸ ਤੋਂ ਵੱਡਾ ਕੁਝ ਚਾਹੁੰਦੇ ਹੋ। ਉਸ ਤੋਂ ਵੱਧ ਸੰਭਾਵਨਾਵਾਂ ਚਾਹੁੰਦੇ ਹਾਂ ਜਿਸ ਨੂੰ ਤੁਸੀਂ ਮੇਰੇ 'ਤੇ ਥੋਪਿਆ ਸੀ।"

ਨਵੰਬਰ 2017 ਵਿੱਚ ਅਲਾਬਾਂਜ਼ਾ ਨੂੰ ਮਾਨਚੈਸਟਰ ਵਿੱਚ ਟੌਪਸ਼ੌਪ ਵਿੱਚ ਖ਼ਰੀਦਦਾਰੀ ਕਰਦੇ ਸਮੇਂ ਇੱਕ ਔਰਤ ਡਰੈਸਿੰਗ ਰੂਮ ਜਾਣ ਤੋਂ ਇਨਕਾਰ ਕਰ ਦਿੱਤਾ ਸੀ, ਜੋ ਕਿ ਉਸ ਸਮੇਂ ਸਰ ਫਿਲਿਪ ਗ੍ਰੀਨ ਦੇ ਆਰਕੇਡੀਆ ਗਰੁੱਪ ਦੀ ਮਲਕੀਅਤ ਵਾਲਾ ਫੈਸ਼ਨ ਰਿਟੇਲਰ ਸੀ। ਅਲਾਬਾਂਜ਼ਾ ਨੂੰ ਪੁਰਸ਼ਾਂ ਦੇ ਡਰੈਸਿੰਗ ਰੂਮ ਦੀ ਵਰਤੋਂ ਕਰਨ ਲਈ ਕਿਹਾ ਗਿਆ ਸੀ। ਉਨ੍ਹਾਂ ਨੇ ਸਟੋਰ ਛੱਡ ਦਿੱਤਾ ਅਤੇ ਸੋਸ਼ਲ ਮੀਡੀਆ ਰਾਹੀਂ ਸ਼ਿਕਾਇਤ ਦਰਜ ਕਰਵਾਈ। ਅਲਾਬਾਂਜ਼ਾ ਨੇ ਟੌਪਸ਼ੌਪ 'ਤੇ ਟਰਾਂਸ ਵਿਅਕਤੀਆਂ ਨੂੰ ਉਨ੍ਹਾਂ ਦੇ ਪਸੰਦੀਦਾ ਲਿੰਗ ਨਾਲ ਜੁੜੇ ਡਰੈਸਿੰਗ ਰੂਮ ਦੀ ਵਰਤੋਂ ਕਰਨ ਦੀ ਇਜਾਜ਼ਤ ਦੇਣ ਲਈ ਆਪਣੀ ਨੀਤੀ ਦੇ ਵਿਰੁੱਧ ਜਾਣ ਦਾ ਦੋਸ਼ ਲਗਾਇਆ। *ਟਾਈਮਜ਼* ਨੇ ਜੈਨਿਸ ਟਰਨਰ ਦੁਆਰਾ ਇੱਕ ਰਾਏ ਪ੍ਰਕਾਸ਼ਿਤ ਕੀਤਾ, ਜੋ ਗਲਤ ਢੰਗ ਨਾਲ ਇਹ ਸੰਕੇਤ ਕਰਦਾ ਹੈ ਕਿ ਟੌਪਸ਼ੌਪ ਦੀ ਨੀਤੀ ਨੂੰ ਅਲਾਬਾਂਜ਼ਾ ਦੇ ਟਵੀਟ ਦੇ ਕਾਰਨ ਬਦਲਿਆ ਗਿਆ ਸੀ ਅਤੇ ਦਾਅਵਾ ਕੀਤਾ ਗਿਆ ਸੀ ਕਿ ਨੀਤੀ ਬਾਲ ਦੁਰਵਿਵਹਾਰ ਨੂੰ ਲੈ ਕੇ ਕੀਤੀ ਜਾਵੇਗੀ। ਇਸ ਤੋਂ ਬਾਅਦ ਅਲਾਬਾਂਜ਼ਾ ਨੂੰ ਟੌਪਸ਼ੌਪ ਦੀ ਨੀਤੀ 'ਤੇ ਔਨਲਾਈਨ ਮੌਤ ਦੀਆਂ ਧਮਕੀਆਂ ਪ੍ਰਾਪਤ ਹੋਈਆਂ।

## ਹਵਾਲੇ 
ਸ਼੍ਰੇਣੀ:ਜਨਮ 1996
ਸ਼੍ਰੇਣੀ:ਜ਼ਿੰਦਾ ਲੋਕ